# 1. melléklet a 8/2019. (X.29.) önkormányzati rendelethez

## Képviselő-testület szerveire átruházott hatáskörök jegyzéke

|  |
| --- |
| **I. Polgármesterre átruházott hatáskörök:** |
|  | Dönt a mindenkori költségvetési rendeletben rá átruházott hatáskör szerinti előirányzat felhasználásáról. |
|  | A Képviselő-testület önkormányzati hatósági ügyben hozott határozata elleni bírósági felülvizsgálatot kérő keresetlevélnek az illetékes bírósághoz való továbbítása. |
|  | A képviselő-testület a pénzben és természetben nyújtható szociális ellátásokról szóló önkormányzati rendeletében átruházott hatáskörben dönt: |
| a) települési támogatásokról, |
| b) méltányossági közgyógyellátásról, |
| c) a hatáskörébe tartozó ellátások esetében a jogosulatlanul és rosszhiszeműen igénybe vett szociális ellátás visszafizetéséről, indokolt esetben legfeljebb 12 havi részletfizetés engedélyezéséről, |
| d) méltányossági ápolási díj |
| 1. köztemetés költségeire vonatkozó megtérítési kötelezettség részben vagy egészben történő mentesítéséről
2. önkormányzati pénzbeli szociális kölcsön nyújtásáról
 |
|  | Dönt a megállapított személyi térítési díj csökkentéséről. |
|  | Dönt az Önkormányzat követeléseinek lemondásáról, mérsékléséről, elengedéséről, átütemezéséről, részletfizetés engedélyezéséről, részletfizetés felfüggesztéséről, részletfizetés átütemezéséről – kivéve az önkormányzat költségvetési intézményei követelései tekintetében – írásbeli kérelem alapján, 100.000 Ft értékhatárig. |
|  | Testvértelepülésnek, illetőleg kapcsolatfelvétel céljából más belföldi, illetve külföldi településnek ajándék emléktárgyat adományozhat. |
|  | Dönt az önkormányzat tulajdonán kiadandó építési és bontási engedélyhez való tulajdonosi hozzájárulás tekintetében. |
|  | Dönt a szakhatósági engedélyekhez, illetve a székhely/telephely bejegyzésére irányuló (cég)bírósági eljáráshoz szükséges tulajdonosi hozzájárulás tekintetében. |
|  | Dönt közmű díjfizető változásának átírásához szükséges tulajdonosi hozzájárulás tekintetében. |
|  | Az Önkormányzat közbeszerzései, és beszerzései tekintetében gyakorolja az ajánlatkérő jogait. |
|  | Dönt a helyiség – bérbeadási pályázat kiírásáról. |
|  | Dönt kétszeri eredménytelen pályázat után a helyiség bérbeadásáról. |
|  | Dönt a kezelő kezdeményezésére a bérleti szerződés, írásban történő felmondásáról. |
|  | A Polgármester dönt a közterület-használati engedélyek tárgyában  |
|  | Dönt az Önkormányzat működésével kapcsolatos, jogszabályban meghatározott belső szabályzatok jóváhagyásáról. |
|  | A Polgármester intézkedik az Önkormányzat javára bejegyzett jelzálogjog és ahhoz kapcsolódó elidegenítési és terhelési tilalom törlése iránt, illetve az ügyfél kérelmére – az Önkormányzat érdekeinek figyelembe vételével – a ranghelycseréhez történő hozzájárulás megadása érdekében. |
|  | Dönt a szociális intézmények működési engedélyeztetési eljárása során a Békés Megyei Kormányhivatal által hozott hatósági határozat esetén biztosított fellebbezési jog gyakorlásáról. |
|  | Gyakorolja az ügyfél (kérelmező) jogait az önkormányzati tulajdonban lévő ingatlanokkal kapcsolatos olyan ingatlan-nyilvántartási és építésügyi hatósági eljárásban, amelyek az ingatlanok tulajdongának változásával nem járnak, valamint az önkormányzat kötelező feladatellátására szolgáló – megállapodás alapján – használatba adott vagyon esetén a tulajdonost illető nyilatkozattételi jogot |
|  | Az államháztartáson kívülre átadott pénzeszközökkel kapcsolatos támogatási szerződéseknél dönt az elszámolási határidő módosításáról, valamint a támogatás céljának módosításáról, amennyiben az működési és felhalmozási célon belüli változás, illetve amennyiben a megváltoztatni kívánt célra történő felhasználást a pályázati kiírás lehetővé teszi. |
|  | A Képviselő-testület Munkatervében foglaltak figyelembevételével dönt a soron következő Képviselő-testületi ülés napirendi pontjainak meghatározásáról, valamint arról, hogy azokat mely bizottságok tárgyalják meg. |
|  | Az önkormányzat tulajdonában levő közterületeken a felszíni és felszín alatti építmények, továbbá a közművek, valamint az azokkal összefüggő egyéb építmények létesítéséhez, bővítéséhez, áthelyezéséhez, valamint a már meglévő építmények ingatlan-nyilvántartási feltüntetéséhez szükséges tulajdonosi hozzájárulás megadása kérdésében. |
|  | A Polgármester intézkedik az Önkormányzat vagyon- és felelősségbiztosítási szerződésében rögzített tevékenysége során keletkezett káreseményekkel kapcsolatos felelősségelismerő nyilatkozat megadása érdekében. |
|  | A képviselő-testület - határozatképtelenség vagy határozathozatal hiánya miatt - két egymást követő alkalommal ugyanazon ügyben nem hozott döntést, a polgármester döntést hozhat, kivételt képeznek ez alól a Képviselő-testület át nem ruházható hatáskörébe tartozó, valamint a minősített többséget igénylő döntések. A polgármester a döntésről a képviselő-testületet a következő ülésen tájékoztatja |
|  | Hozzájárulást ad az elvi építési engedélyhez, vagy építési engedélyhez kötött építmények, reklámhordozók, árnyékolók, ernyőszerkezetek, közterületen történő vagy közterület-használatnak minősülő létesítéséhez, bővítéséhez, áthelyezéséhez. |
|  | Dönt az alkalmi (ünnepi) vásárok helyének és rendezőjének kijelöléséről, s kiadja a közterület-használati hozzájárulást |
|  | Határozatot hoz a közterületek használatáról és használatának rendjéről szóló, többször módosított 10/2013. (IV. 26.) Ök. sz. rendelet 19. §-ában foglalt jogellenes közterület használat esetén a jogellenes közterület használóval szemben a jogellenesség megállapítása és megszüntetése érdekében lefolytatott hatósági eljárásban |
|  | Dönt a településképi igazolás kiadása vagy annak megtagadása tekintetében |

|  |
| --- |
| **II. Jegyzőre átruházott hatáskörök:** |
|  | Gondoskodik a házszámok megállapításáról és megváltoztatásáról. |